آمریکا بیرلشمیش دؤولتلری ساوونما باخانلیغی (پنتاگون)، ایرانلا آرتان گرگین‌لیک اوزرینه اورتا دوغویا "یواس‌اس آرلینگتون" ساواش گمی‌سینی و بیر پاتریوت هاوا ساوونما سیستمینی گؤندردیگینی آچیقلادی.
پنتاگون‌دان وئریله‌ن یازی‌لی آچیقلامادا، "ساوونما باخانی وکیلی پاتریک شاناهان، آمریکا بیرلشمیش دؤولتلری مرکزی گوج‌لر (سنتکام) قوموتانلیغینین هفته باشین‌دا طلب ائتدیگی علاوه حربی گوج طلبینین بیر پارچاسی اولاراق، قوموتانلیغین وظیفه بؤلگه‌سینه یواس‌اس آرلینگتون (ل‌پ‌د-۲۴) گمی‌سی و بیر پاتریوت سیستمینین گؤندریلمه‌سینی اونایلادی" ایفاده‌لرینه یئر وئریلدی.
بو عنصورلارین دا ایرانین آمریکا بیرلشمیش دؤولتلرینه عاید بعضی هدفلره سالدیرماغی پلانلاشدیردیغی ادعالاری اوزرینهه هفته‌ باشیندا بؤلگه‌یه گؤندریله‌ن "یواس‌اس آبراهام لینکلن" اوچاق گمی‌سی ساواش قروپو ایله بومباردمان وظیفه گوجونه قاتیلاجاغی بیلدیریله‌ن آچیقلامادا، "ساوونما باخانلیغی ایران رژیمی، اوردوسو و دستکلدیکلری گوجلرین فعالیتینی یاخیندان ایزلییر" دئییلدی.
آمریکا بیرلشمیش دؤولتلری، هفته‌نین اولین‌ده ایرانی هدف گؤستره‌رک، بواس‌اس آبراهام لینکلن اوچاق گمی‌سی ایله ۴ نوکلئر توتوم‌لو ب-۵۲ بومباردمان اوچاغیندان اولوشان بیر وظیفه قروپونو کؤرفز بؤلگه‌سینه سؤوق ائتمیشدی.
